Svitene
Šis raksts ir par apdzīvotu vietu. Par upi skatīt rakstu Svitene (upe). Svitene (agrāk arī Švitene, Lielsvitene) ir ciems Bauskas novada Svitenes pagastā, pagasta centrs. Izvietojusies Svitenes upes krastos pie Virsītes ietekas tajā 14 km no novada centra Bauskas un 89 km no Rīgas. Apdzīvotā vieta izveidojusies ap bijušo Svitenes muižas (Schwitten) centru. Svitenē atrodas pagasta pārvalde, pirmsskolas izglītības iestāde, tautas nams, bibliotēka un doktorāts.